ai4bharat/Pralekha huggingface dataset:
కార్పొరేట్ వ్యవహారాల మంత్రిత్వ శాఖ
2017-18 ఆర్థిక సంవత్సరానికి ఐఎల్&ఎఫ్ఎస్ ట్రాన్స్పోర్టేషన్ నెట్వర్క్స్ లిమిటెడ్  యొక్క చట్టబద్ధమైన ఆడిట్కు సంబంధించి ఆడిట్ క్వాలిటీ రిపోర్ట్ నివేదికను ఎన్ఎఫ్ఆర్ఏ జారీ చేసింది
నేషనల్ ఫైనాన్షియల్ రిపోర్టింగ్ అథారిటీ  2017-18 ఆర్థిక సంవత్సరానికి సంబంధించిన ఐఎల్&ఎఫ్ఎస్ ట్రాన్స్పోర్టేషన్ నెట్వర్క్స్ లిమిటెడ్ కు చెందిన చట్టబద్ధమైన ఆడిట్కు సంబంధించి ఆడిట్ క్వాలిటీ రివ్యూ  నివేదికను విడుదల చేసింది.
దీనికి సంబంధించిన చట్టబద్ధమైన ఆడిటర్ ఎస్ఆర్బిసి&కో ఎల్ఎల్పి, చార్టర్డ్ అకౌంటెంట్లు.
కంపెనీల చట్టం, 2013 మరియు ఎన్ఎఫ్ఆర్ఎ నిబంధనల సెక్షన్ 132   మరియు 2018 ప్రకారం మరియు ఎన్ఎఫ్ఆర్ఎ నిబంధనలు, ఇంటర్ అలియా, పర్యవేక్షణ మరియు అకౌంటింగ్ ప్రమాణాలు మరియు ఆడిటింగ్ ప్రమాణాలకు అనుగుణంగా ఎక్యూఆర్ ఉండాలి.
నివేదికలో ఎన్ఎఫ్ఆర్ఎ యొక్క కొన్ని ముఖ్యమైన తీర్మానాలు క్రింది విధంగా ఉన్నాయి:
i. ఎస్ఆర్బిసి&కో ఎల్ఎల్పి ప్రారంభ నియామకం, మరియు ఐటిఎన్ఎల్ యొక్క చట్టబద్ధమైన ఆడిటర్గా ఎస్ఆర్బిసి&కో ఎల్ఎల్పి కొనసాగడం ప్రాథమికంగా చట్టవిరుద్ధం మరియు నిబంధనల ఉల్లంఘన.
ii. ఆడిట్ సంస్థ నిర్వహణ ద్వారా అకౌంటింగ్ యొక్క కొనసాగుతున్న ఆందోళన ప్రాతిపదిక వినియోగాన్ని సముచితంగా మరియు తగినంతగా అంచనా వేయడంలో విఫలమైంది మరియు ఆడిటర్ నివేదికలో దాని చిక్కులను గమనించడంలో విఫలమైంది.
iii. ఐటిఎన్ఎల్ తన అనుబంధ సంస్థలు, భాగస్వాములు మరియు జాయింట్ వెంచర్లకు ఆర్థికంగా వర్తించే అకౌంటింగ్ ప్రమాణాల ప్రకారం రూ. 3,346 కోట్లు సరిగ్గా విలువ కట్టలేదు.
iv. 2017-18లో కంపెనీ నష్టాలు కనీసం రూ. 2021 కోట్లు ఎస్పివికి ఇచ్చిన రుణాలపై మరియు ట్రేడ్ రిసీవబుల్లపై మరియు తప్పుడు మూల్యాంకనం కారణంగా ఊహించని క్రెడిట్ లాస్  యొక్క తప్పుడు రివర్సల్ కారణంగా 2654 కోట్ల రూపాయల మొత్తంలో లెటర్ ఆఫ్ కంఫర్ట్ యొక్క తప్పు చికిత్స కారణంగా ఇది ప్రభావం మినహాయించబడుతుంది. ఇది అకౌంటింగ్ ప్రమాణాల ప్రకారం ఆర్థిక హామీలుగా సరిగ్గా పరిగణించబడాలి, దీని ప్రభావం లాభం/నష్టంపై లెక్కించబడదు.
v. ఆడిట్ సంస్థకు చెందిన ఈక్యూసి భాగస్వామి తనకు తెలిసిన మెటీరియల్ తప్పు ప్రకటనలను రిపోర్ట్ చేయడంలో విఫలమయ్యారు. ఆ సంస్థ తన వృత్తిపరమైన సామర్థ్యానికి సంబంధించిన ఆర్థిక నివేదికలో కనిపించారు మరియు ఎంగేజ్మెంట్ టీమ్ యొక్క ముఖ్యమైన తీర్పులను నిష్పాక్షికంగా అంచనా వేయడానికి తగిన సమాచారాన్ని పొందడానికి తగిన శ్రద్ధ చూపలేదు మరియు వారి ద్వారా వచ్చిన నిర్ధారణలు పరిగణనలోకి తీసుకోలేదు.
vi. ఎస్ఎ 230 ప్రకారం డాక్యుమెంట్లను నిర్వహించడంలో ఆడిట్ సంస్థ విఫలమైంది. ఎక్యూఆర్ఆర్లో అనేక చోట్ల ఎత్తి చూపబడిన అసంబద్ధత కారణంగా ఆడిట్ ఫైల్ యొక్క సమగ్రత ప్రశ్నార్థకమయింది.
ఎక్యూఆర్ నివేదిక ఈ క్రింది URLలో అందుబాటులో ఉంది:
https://nfra.gov.in/sites/default/files/AQRR%20ITNL.pdf
ప్రధాన మంత్రి కార్యాలయం
ఉమ్మడి ప్రగతి.. ఆవిష్కరణలు.. సహకారం కోసం మార్గదర్శిగా భారత-మధ్యప్రాచ్య-ఐరోపా ఆర్థిక కారిడార్: ప్రధాన మంత్రి
భారత-మధ్య ప్రాచ్య-ఐరోపా ఆర్థిక కారిడార్ను ప్రధానమంత్రి శ్రీ నరేంద్ర మోదీ అభినందించారు. ఇది సహకారం, ఆవిష్కరణలు, ఉమ్మడి ఆశలు-ఆకాంక్షల సాకారం దిశగా పయనాన్ని సుగమం చేస్తుందన్నారు. అలాగే భాగస్వామ్య పురోగమనానికి తోడ్పడగలదని హామీ ఇచ్చారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఉమ్మడి ఆశలు-ఆకాంక్షల సాకారం దిశగా ప్రయనాన్ని భారత-మధ్యప్రాచ్య-ఐరోపా ఆర్థిక కారిడార్ సుగమం చేస్తుంది. అంతేకాకుండా సహకారం, ఆవిష్కరణలు, భాగస్వామ్య ప్రగతికి దోహదం చేస్తామని హామీ ఇస్తోంది. చరిత్ర విస్తరించేకొద్దీ, మానవాళి కృషితోపాటు ఖండాల మధ్య ఐక్యతకు ఈ కారిడార్ ఒక ఉదాహరణగా రూపొందుతుందని ఆశిస్తున్నాను” అని ప్రధాని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
12 మార్చి, 2022న జాతీయ స్థాయి 'ఇండియా వాటర్ పిచ్-పైలట్-స్కేల్ స్టార్ట్-అప్ కాన్క్లేవ్'ను ఎంఓహెచ్యూఏ నిర్వహించనుంది.
కాన్క్లేవ్ సందర్భంగా 'ఇండియా వాటర్ పిచ్-పైలట్-స్కేల్ స్టార్ట్-అప్ ఛాలెంజ్'ని శ్రీ హర్దీప్ ఎస్. పూరి ప్రారంభించనున్నారు.
కర్టెన్ రైజర్
ఆఫ్ హౌసింగ్ అండ్ అర్బన్ అఫైర్స్
హౌసింగ్ అండ్ అర్బన్ అఫైర్స్ మినిస్ట్రీ జాతీయస్థాయిలో 'ఇండియా వాటర్ పిచ్-పైలట్-స్కేల్ స్టార్ట్-అప్ కాన్క్లేవ్'ని మార్చి 12, 2022న చేపట్టనుంది. న్యూఢిల్లీ ఇండియా హాబిటాట్ సెంటర్లోని స్టెయిన్ ఆడిటోరియంలో జరిగే ఈ కార్యక్రమాన్ని నీటి రంగంలో స్టార్ట్ అప్లను స్టార్ట్ చేయాలనే లక్ష్యంతో నిర్వహిస్తోంది. హౌసింగ్ మరియు అర్బన్ అఫైర్స్ మంత్రి శ్రీ హర్దీప్ ఎస్. పూరి కాన్క్లేవ్ సందర్భంగా 'ఇండియా వాటర్ పిచ్-పైలట్-స్కేల్ స్టార్ట్-అప్ ఛాలెంజ్'ను ప్రారంభించి, కీలకోపన్యాసం చేస్తారు. మంత్రిత్వ శాఖ ఈ ఛాలెంజ్ ద్వారా 100 స్టార్టప్లను ఎంపిక చేస్తుంది. దీనికి నిధుల మద్దతుగా రూ.20 లక్షలు అందించబడుతుంది.
భారతీయ నగరాలను 'ఆత్మ నిర్భర్' మరియు 'వాటర్ సెక్యూర్'గా మార్చే లక్ష్యంతో 01 అక్టోబర్, 2021న అటల్ మిషన్ ఫర్ రిజువెనేషన్ అండ్ అర్బన్ ట్రాన్స్ఫర్మేషన్ 2.0 ని ప్రధాని ప్రారంభించారు.ఈ పథకం ద్వారా అన్ని పట్టణ గృహాలకు ఫంక్షనల్ నీటి కుళాయి కనెక్షన్లను అందించడం, 500 అమృత్ నగరాల్లో మురుగునీరు / సెప్టేజీ సేవల యొక్క సార్వత్రిక గృహ కవరేజీని అందించడం, నీటి వనరుల పునరుజ్జీవనాన్ని చేపట్టడం, శుద్ధి చేసిన నీటిని రీసైకిల్ / పునర్వినియోగం, వర్షపు నీటి సేకరణ మరియు పచ్చని ప్రదేశాలను అందించడం వంటివి చేయాలని మిషన్ భావిస్తుంది.
టెక్నాలజీ సబ్-మిషన్ అమృత్ 2.0కు సంబంధించిన కీలక భాగం. ఇది భారతీయ నగరాల్లో నీటి సమస్యలను పరిష్కరించడానికి "పిచ్, పైలట్-అండ్ స్కేల్" పరిష్కారాలకు ఆర్థిక యాంకర్ను అందించడంతోపాటు స్టార్టప్లకు మార్గదర్శకత్వం చేయడంపై దృష్టి సారిస్తుంది. భారతదేశంలో అభివృద్ధి చెందుతున్న స్టార్ట్-అప్ పర్యావరణ వ్యవస్థ ఫలితంగా ఏర్పడిన కొత్త మరియు అభివృద్ధి చెందుతున్న సాంకేతికతలు పట్టణ నీటి సమస్యలకు పురోగతి పరిష్కారాలను అందిస్తున్నాయి. ఇవి మిషన్ లక్ష్యాలను సాధించడానికి ఉపయోగించబడుతున్నాయి.
50 కంటే ఎక్కువ స్టార్టప్లు పట్టణ నీటి సమస్యలకు వినూత్న పరిష్కారాలను పిచ్/ఎగ్జిబిట్ చేస్తాయి. వినియోగదారు, పరిశ్రమ, ఆ రంగ నిపుణులు మరియు పెట్టుబడిదారులు కూడా సమ్మేళనానికి హాజరవుతారు. ఈ సమావేశం రాష్ట్రాలు/ నగరాలు/ పారాస్టేటల్ ఏజెన్సీలు, స్టార్టప్లు, ఆ రంగ నిపుణులు మరియు పరిశ్రమల వంటి వినియోగదారుల మధ్య పరస్పర చర్యకు ఒక ప్రారంభ బిందువుగా భావిస్తున్నారు. వినియోగదారు వినూత్న పరిష్కారాల యొక్క మొదటి అనుభవాన్ని కూడా పొందుతారు.
శ్రీ మనోజ్ జోషి, సెక్రటరీ, ఎంఓహెచ్యూఏ, శ్రీమతి. డి. తారా, మిషన్ డైరెక్టర్ మరియు అదనపు కార్యదర్శి అమృత్, ఎంఓహెచ్యూఏ మరియు ఎంఓహెచ్యూఏ నుండి ఇతర సీనియర్ అధికారులు కాన్క్లేవ్లో పాల్గొంటారు.
కాన్క్లేవ్లో రెండు ప్యానెల్ చర్చలు కూడా ప్లాన్ చేయబడ్డాయి. 'పట్టణ సవాళ్లను పరిష్కరించేందుకు స్టార్ట్-అప్ ఎకోసిస్టమ్ను లెవరేజింగ్ చేయడం' అనే అంశంపై జరిగే మొదటి ప్యానెల్ చర్చలో క్వాంటెలా, పేటీఎం, ఢిల్లీవేరీ, అర్బన్ కంపెనీ, జోహో, రెయిన్మాటర్ ఫౌండేషన్ వక్తలు తమ అభిప్రాయాలను పంచుకుంటారు. 'స్టార్ట్-అప్లను స్కేలింగ్ చేయడానికి పరిశ్రమ ప్లాట్ఫారమ్లపై' రెండవ ప్యానెల్ చర్చలో సిస్కో మరియు మైక్రోసాఫ్ట్ స్పీకర్లు పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
కోవిషీల్డ్ వాక్సిన్ డోసుల మధ్య విరామాన్ని 12-16కు మార్చిన విషయాన్ని ప్రతిఫలించేట్టుగా కోవిన్ డిజిటల్ పోర్టల్ లో మార్పుచేర్పులు
కోవిషీల్డ్ రెండవ డోసు కోసం ఇప్పటికే తీసుకున్న అపాయింట్మెంట్లు చెల్లుబాటు; కోవిన్ వాటిని రద్దు చేయడం లేదు
కోవిషీల్డ్ రెండు డోసుల పెంచిన కాలపరిమితికి అనుగుణంగా లబ్ధిదారులు 2 వ డోసు కోసం అపాయింట్మెంట్ను బుక్ చేసుకోవాలని సూచన
కోవిషీల్డ్ వాక్సిన్ మొదటి డోసు, రెండవ డోసుకు మధ్య కాలపరిమితిని 12-16 వారాలకు పెంచవలసిందిగా డాక్టర్ ఎన్కె ఆరోరా నేతృత్వంలోని కోవిడ్ వర్కింగ్ గ్రూప్ సూచించింది. ఈ సూచనను భారత ప్రభుత్వం 13 మే 2021న ఆమోదించింది.
ఈ మార్పు గురించి రాష్ట్రాలకు, కేంద్రపాలిత ప్రాంతాలకు భారత ప్రభుత్వం సమాచారమిచ్చింది. కోవిషీల్డ్ రెండు డోసుల మధ్య కాలపరిమితిని ప్రతిఫలిస్తూ కోవిన్ డిజిటల్ పోర్టల్ లో కూడా మార్పులు చేశారు.
అయితే, మీడియాలోని కొన్ని వర్గాలలో కోవిన్ ప్లాట్ఫాంపై 84 రోజుల కన్నా తక్కువ కాలంలో రెండవ డోసు కోసం అపాయింట్మెంట్ను ముందుగానే బుక్ చేసిన వ్యక్తులకు కోవిషీల్డ్ రెండవ డోసు ఇవ్వకుండా తిప్పి పంపుతున్నారనే వార్తలు వచ్చాయి.
కాగా, అవసరమైన మార్పులను కోవిన్ డిజిటల్ పోర్టల్ లో చేసినట్టు స్పష్టం చేయడం జరిగింది. తత్ఫలితంగా, లబ్ధిదారు మొదటి డోసు తీసుకున్న తర్వాత 84రోజుల లోపు ఆన్ లైన్లో అపాయింట్మెంట్ ను బుక్ చేసుకోవడం సాధ్యం కాదు.
అదనంగా, ఇప్పటికే కోవిషీల్డ్ రెండవ డోసుకోసం ఆన్లైన్ బుక్ చేసుకున్న వారి అపాయింట్మెంట్ చెల్లుతుంది, కోవిన్ వాటిని రద్దు చేయడం లేదు. కనుక, వాక్సినేషన్ మొదటి డోసు తీసుకున్న లబ్ధిదారులు తమ అపాయింట్మెంట్లను 84వ రోజు తర్వాతకి వాయిదా వేసుకోవలసిందిగా సూచించడం జరుగుతోంది.
కోవిషీల్డ్ రెండు డోసుల మధ్య కాలపరిమితిని మార్చకముందే, రెండవ డోసు కోవిషీల్డ్ కోసం ఆన్లైన్లో తీసుకున్న అపాయింట్ మెంట్ ను గౌరవించాలని రాష్ట్రాలకు, కేంద్ర పాలిత ప్రాంతాలకు కేంద్రప్రభుత్వం పునరుద్ఘాటించింది.
కనుక, క్షేత్ర స్థాయిలో ఉన్న సిబ్బందికి, అటువంటి లబ్ధిదారులు వాక్సినేషన్ కోసం వస్తే, కోవిషీల్డ్ రెండవ డోసు ఇవ్వాలని, వారిని తిప్పి పంపకూడదని తెలియజేయవలసిందిగా రాష్ట్రాలకు, కేంద్రపాలిత ప్రాంతాలకు కేంద్ర ఆరోగ్య మంత్రిత్వ శాఖ సూచించింది.
వ్యవసాయ మంత్రిత్వ శాఖ
కేంద్ర వ్యవసాయ శాఖ సహాయ మంత్రి సుశ్రి శోభా కరంద్లాజే తో చర్చలు జరిపిన మోల్డోవా డిప్యూటీ ప్రధానమంత్రి, వ్యవసాయ,ఆహార పరిశ్రమల మంత్రి,వ్లాదిమిర్ బోలియా
వ్యవసాయంలో సహకారం కోసం అవగాహన ఒప్పందం కుదుర్చుకోవడానికి అంగీకరించిన ఇరు దేశాల మంత్రులు
ఈరోజు న్యూఢిల్లీలోని కృషి భవన్లో కేంద్ర వ్యవసాయ, రైతు సంక్షేమ శాఖ సహాయ మంత్రి సుశ్రి శోభా కరంద్లాజే తో మోల్డోవా డిప్యూటీ ప్రధానమంత్రి, వ్యవసాయ,ఆహార పరిశ్రమల మంత్రి,వ్లాదిమిర్ బోలియా సమావేశమై చర్చలు జరిపారు.
మోల్డోవా ప్రతినిధి బృందానికి స్వాగతం పలికిన శోభా కరంద్లాజే భారతదేశం, మోల్డోవా మధ్య 31 సంవత్సరాల సన్నిహిత , స్నేహపూర్వక దౌత్య సంబంధాలను ప్రస్తావించారు. న్యూఢిల్లీలో మోల్దోవన్ రెసిడెంట్ మిషన్ను ప్రారంభించడం పట్ల ఆమె సంతోషం వ్యక్తం చేశారు.భారత ప్రభుత్వం నుంచి అందిన ప్రతిపాదన మేరకు 2023 సంవత్సరాన్ని అంతర్జాతీయ మిల్లెట్స్ సంవత్సరంగా ప్రకటించిన అంశాన్ని మంత్రి ప్రస్తావించారు.ఆరోగ్య, పర్యావరణ పరిరక్షణ అంశాల్లో చిరుధాన్యాలు పోషించే పాత్రను మంత్రి వివరించారు.
విజ్ఞాన, సాంకేతిక పరిజ్ఞానం మార్పిడి ద్వారా రెండు దేశాల మధ్య ద్వైపాక్షిక సంబంధాలు బలోపేతం చేయడానికి, వ్యవసాయ ఉత్పత్తుల వాణిజ్యాన్ని ఎక్కువ చేయడానికి గాయాల అవకాశాలు మంత్రుల మధ్య జరిగిన చర్చల్లో ప్రస్తావనకు వచ్చాయి.
భారతదేశం ప్రపంచంలో 5వ అతిపెద్ద ఆర్థిక వ్యవస్థగా భారతదేశం అవతరించడం పట్ల వ్లాదిమిర్ బోలియా హర్షం వ్యక్తం చేశారు. జీ-20 అధ్యక్ష బాధ్యతలు స్వీకరించిన భారతదేశానికి ఆయన అభినందనలు తెలిపారు. వ్యవసాయ రంగంలో రెండు దేశాల మధ్య సహకారం కోసం ఒక అవగాహన ఒప్పందంపై సంతకం చేయాలని ఆయన ప్రతిపాదించారు, ఇది రెండు దేశాల మధ్య సహకారానికి సంస్థాగత యంత్రాంగాన్ని అందిస్తుంది.
భారతదేశానికి వంట నూనెలను ఎగుమతి చేయడం,భారతదేశం నుంచి ఎరువులు,క్రిమి సంహారక మందులను దిగుమతి చేసుకోవడంపై మోల్డోవా ఆసక్తి వ్యక్తం చేసింది. . 2027 లో UN భద్రతామండలిలో భారతదేశం సభ్యత్వం పొందడానికి మోల్డోవా మద్దతు ప్రకటించిందని వ్లాదిమిర్ బోలియా తెలిపారు. ఈయు సభ్యత్వం పొందడానికి తమ దేశం కృషి చేస్తోందని తెలిపిన వ్లాదిమిర్ బోలియా తమ దేశ వస్తువులు ఈయు ప్రమాణాల మేరకు ఉంటాయని వివరించారు. తమ దేశ ఉత్పత్తులు సురక్షితంగా వినియోగించవచ్చు అని తెలియజేశారు. వైన్, యాపిల్ ఉత్పత్తులతో ముడిపడి ఉన్న సే మోల్డోవన్ సంస్కృతిని జీవన విధానాన్ని ఆయన వివరించారు. వైన్, యాపి ఉత్పత్తులను భారతదేశానికి ఎగుమతి చేయడానికి మోల్డోవా సంసిద్ధత వ్యక్తం చేసింది.
మోల్డోవా తో అవగాహన ఒప్పందం కుదుర్చుకోవడానికి కేంద్ర వ్యవసాయ శాఖ సహాయ మంత్రి సంసిద్ధత వ్యక్తం చేశారు. దీనికి సంబంధించి ముసాయిదా సిద్ధం చేయాలని సుశ్రి శోభా కరంద్లాజే సూచించారు. సాంకేతిక మార్పిడిలో సహకారం కోసం ప్రతిపాదన పంపవలసిందిగా ఆమె మోల్డోవా ప్రతినిధి బృందాన్ని కోరారు. తమ దేశంలో పర్యటించాలని సుశ్రీ శోభా కరంద్లాజే ను మోల్డోవా మంత్రి ఆహ్వానించారు.
మంత్రిమండలి
భారతదేశానికి మరియు ఇంటర్నేషనల్ సోలార్ అలయన్స్ కు మధ్య ప్రధాన కేంద్రం  ఒప్పందానికి ఆమోదం తెలిపిన మంత్రివర్గం
భారతదేశం, ఇంటర్నేషనల్ సోలార్ అలయన్స్  లు హెడ్ క్వార్టర్స్  అగ్రిమెంట్ ను కుదుర్చుకొనేందుకు మరియు హెడ్ క్వార్టర్ అగ్రిమెంట్ పైన సంతకం చేసే అధికారాన్ని విదేశీ వ్యవహారాల మంత్రిత్వ శాఖ కు ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం తన ఎక్స్- పోస్ట్ ఫ్యాక్టో ఆమోదాన్ని తెలియజేసింది. ఈ ఒప్పందం పై 2018 మార్చి నెల 26వ తేదీన సంతకాలయ్యాయి.
హెడ్ క్వార్టర్స్ అగ్రిమెంట్ భారతదేశానికి మరియు ఐఎస్ఎ కు మధ్య కార్యకలాపాల పరమైనటువంటి సర్దుబాట్లకు వ్యవస్థాగత రూపును సంతరిస్తుంది. ఒక అంతర్జాతీయ స్థాయి కలిగిన అంతర్ ప్రభుత్వ సంస్థగా ఐఎస్ఎ సాఫీగా పరివర్తన చెందడంలో ఈ అగ్రిమెంట్ తోడ్పడుతుంది. సౌర శక్తి సంబంధ సాంకేతిక పరిజ్ఞానాన్ని అభివృద్ధి పరచే ప్రక్రియను, అటువంటి పరిజ్ఞానాన్ని భారతదేశంతో పాటు ఐఎస్ఎ లో సభ్యత్వం కలిగివున్న దేశాలలో మోహరించే ప్రక్రియ ను ఐఎస్ఎ వేగిరపరుస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 158 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 14.13 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,58,01,46,015
|
|
అందుబాటులోని నిల్వలు
|
|
14,13,44,641
158 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 14.13 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సహచరులారా,
ఈ రోజు మనం కరోనా సంక్షోభం గురించి మాట్లాడుతున్నాం, ఇది దేశ ఆరోగ్య చరిత్రలో చాలా ముఖ్యమైన రోజు. 2 సంవత్సరాల క్రితం ఇదే రోజున, ఆయుష్మాన్ భారత్- ప్రధాన్ మంత్రి జన ఆరోగ్య యోజన ప్రారంభించబడింది.
కేవలం 2 సంవత్సరాల కాలంలో, ఈ పథకం కింద 1.25 కోట్లకు పైగా పేద రోగులు ఉచిత చికిత్స పొందారు. ఈ రోజు, ఈ కార్యక్రమం ద్వారా, ఆయుష్మాన్ భారత్ యోజన ద్వారా పేదలకు సేవ చేస్తున్న వైద్యులు మరియు వైద్య సిబ్బంది అందరికీ ప్రత్యేక ప్రశంసలు తెలియజేస్తున్నాను.
ఈ కార్యక్రమం ద్వారా పేదలకు సేవ చేసిన వైద్యులు, వైద్య సిబ్బంది అందరినీ ప్రత్యేకంగా అభినందిస్తున్నా.
సహచరులారా,
ఈ రోజు మన చర్చ సందర్భంగా మనం తదుపరి అనుసరించాల్సిన వ్యూహం మరింత స్పష్టం చేసే అనేక విషయాలు న్నాయి.
భారతదేశంలో సంక్రమణ కేసులు క్రమంగా పెరుగుతున్నాయన్నది నిజం. కానీ మనం ప్రతిరోజూ 10 లక్షలకు పైగా పరీక్షలు చేస్తున్నాం, కోలుకుంటున్న వారి సంఖ్య కూడా వేగంగా పెరుగుతోందని తెలిపారు.
అనేక రాష్ట్రాల్లో మరియు రాష్ట్రాల్లో కూడా అత్యుత్తమ విధానాలు కనిపిస్తున్నాయి.
ఈ అనుభవాలను మనం మరింతగా ప్రోత్సహించాలి.
సహచరులారా,
గడచిన నెలల్లో మనం అభివృద్ధి చేసిన సదుపాయాలు కరోనాపై పోరాడేందుకు మనకు సహాయపడుతున్నాయి.
ఇప్పుడు, మనం కరోనా సంబంధిత మౌలిక సదుపాయాలను బలోపేతం చేయాలి, మన ఆరోగ్యం, ట్రాకింగ్ మరియు ట్రేసింగ్తో అనుసంధానించబడిన నెట్వర్క్ మెరుగైన శిక్షణను కూడా మనం నిర్ధారించుకోవాలి.
నేడు, కరోనా నిర్దిష్ట మౌలిక సదుపాయాల కొరకు రాష్ట్ర విపత్తు ప్రతిస్పందన నిధి -SDRF యొక్క ఉపయోగంపై కూడా ఒక ప్రధాన నిర్ణయం తీసుకోబడింది.
ఈ విషయంలో పలు రాష్ట్రాలు విజ్ఞప్తి చేశాయి.
ఎస్ డీఆర్ ఎఫ్ వినియోగం పరిమితిని 35 శాతం నుంచి 50 శాతానికి పెంచాలని ఇప్పుడు నిర్ణయించారు. ఈ నిర్ణయం వల్ల కరోనాతో పోరాడడానికి రాష్ట్రాలకు మరిన్ని నిధులు సమకూర్చే అవకాశం కలుగనుంది.
నేను మీతో మరో ముఖ్యమైన విషయం చర్చించాలనుకుంటున్నాను.
1-2 రోజుల స్థానిక లాక్డౌన్ లో ఉన్నవారు, కరోనాను నివారించడంలో అవి ఎంత ప్రభావవంతంగా ఉన్నాయో, ప్రతి రాష్ట్రం దాని స్వంత స్థాయిలో దానిని పరిశీలించాలి. మీ రాష్ట్రంలో ఆర్థిక కార్యకలాపాలను ప్రారంభించడంలో సమస్యలు ఉన్నాయా?
దీని గురించి అన్ని రాష్ట్రాలు తీవ్రంగా ఆలోచించాలని నేను కోరుతున్నాను.
ప్రధాన మంత్రి కార్యాలయం
ఏథెన్స్ లో ఉంటున్న భారతీయ సముదాయం తో మాట్లాడిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2023 ఆగస్టు 25 వ తేదీ నాడు ఏథెన్స్ లోని ఏథెన్స్ కన్సర్వేటాయర్ లో భారతీయ సముదాయాన్ని ఉద్దేశించి ప్రసంగించారు.
ప్రధాన మంత్రి తన ప్రసంగం లో, ప్రస్తుతం భారతదేశం లో జరుగుతున్న అపూర్వ పరివర్తనల ను గురించి మరియు వివిధ రంగాల లో భారతదేశం వేస్తున్నటువంటి ముందంజలను గురించి ప్రస్తావించారు. చంద్రయాన్ మిశన్ యొక్క సాఫల్యాన్ని ఆయన ప్రశంసించారు.
భారతదేశం, గ్రీస్ ల బహుముఖ సంబంధాల ను ముందుకు తీసుకు పోవడం లో గ్రీస్ లో భారతీయ సముదాయం అందిస్తున్న తోడ్పాటు ను గురించి ఆయన ప్రముఖం గా ప్రకటించి, భారతదేశం యొక్క వృద్ధి గాథ లో పాలుపంచుకోవాలంటూ వారికి విజ్ఞప్తి చేశారు.
ప్రధాన మంత్రి కార్యాలయం
ఎగ్జామ్ వారియర్స్ తాజా సంచిక ను గురించి ప్రకటన చేసిన ప్రధాన మంత్రి
మన యువజనులు వారి పరీక్షల కు హాజరవుతున్న వేళ వారికి మనం అందరం తోడ్పడుదామని పేర్కొన్న ప్రధాన మంత్రి
ఎగ్జామ్ వారియర్స్ తాజా సంచిక ను గురించి ప్రకటన చేస్తున్నందుకు ప్రధాన మంత్రి శ్రీ నరేంద్ర మోదీ తన సంతోషాన్ని వ్యక్తం చేశారు.
విద్యార్థులు, తల్లితండ్రులు, గురువుల వద్ద నుంచి అందిన విలువైన సూచనల తో ఎగ్జామ్ వారియర్స్ కొత్త సంచిక ను సంపన్నం చేయడం జరిగిందని ఆయన అన్నారు.
కొత్త అంశాల ను అనేకం జోడించడమైందని, అవి ప్రత్యేకించి తల్లితండ్రుల కు, గురువుల కు ఆసక్తి కరంగా ఉంటాయని ఆయన చెప్పారు.
‘‘మన యువజనులు పరీక్షల కు హాజరవుతున్న వేళలో వారికి మనమంతా తోడ్పడుదాం’’ అని ఆయన అన్నారు.
ప్రధాన మంత్రి తన అభిప్రాయాల ను అనేక ట్వీట్ లలో ఈ కింది విధంగా వెల్లడి చేశారు.
‘‘పరీక్షల కాలం మొదలవుతూ ఉండగా #ExamWarriors తాజా సంచిక అందుబాటులోకి వస్తున్నందుకు నేను ఎంతో సంతోషిస్తున్నాను.
ఈ పుస్తకం లో సరికొత్త మంత్రాల తో పాటు ఆసక్తిదాయకమైన అనేక అంశాలు చోటు చేసుకొన్నాయి. ఏదైనా పరీక్ష కు హాజరు అయ్యేటప్పుడు ఒత్తిడి కి లోనవకుండా ఉండడం అవసరమని ఈ పుస్తకం నొక్కి చెప్తుంది.
పరీక్ష కు సన్నద్ధం కావడాన్ని సరదా గా మలుచుకోవడం ఎలా?
పరీక్ష కు సన్నద్ధం అవుతున్నప్పుడు ఇంటి వద్ద ఉండి ఏదైనా ఆసక్తికరమైన పని ని మనం చేయగలమా?
దీనికి ఒక పరిష్కార మార్గం అంటూ ఉంది.. అది ఏమిటి అంటే నమో ఆప్  లో అంతా సరికొత్తది అయినటువంటి ఒక #ExamWarriors మాడ్యూల్.
అందులో విద్యార్థులకు, తల్లితండ్రుల కు భాగం పంచుకోవడానికి అనేక కార్యకలాపాలు అందుబాటు లో ఉన్నాయి.
#ExamWarriors తాలూకు నూతన సంచిక ను విద్యార్థులు, తల్లితండ్రులు, గురువులు అందించిన విలువైన అభిప్రాయాల ను పొందుపరచి పరిపుష్టం చేయడం జరిగింది.
చెప్పుకోదగిన సంఖ్య లో కొత్త భాగాల ను కలపడమైంది; అవి ప్రత్యేకించి తల్లితండ్రుల కు, గురువుల కు ఆసక్తి ని రేకెత్తిస్తాయి.
మన యువత వారి పరీక్షల కు హాజరు అవుతున్న తరుణం లో, మనం అందరమూ వారికి తోడ్పాటు ను అందిద్దాం.’’
మంత్రిమండలి
హోమియోపతి లో సంస్కరణలు
కేంద్రీయ హోమియోపతి మండలి పదవీకాలం 2018 మే 18వ తేదీ నుండి రెండేళ్ళ పాటు పొడిగింపు
హోమియోపతి సెంట్రల్ కౌన్సిల్  బిల్లు, 2019 కి ఆమోదం తెలిపిన మంత్రివర్గం
హోమియోపతి సెంట్రల్ కౌన్సిల్  బిల్లు, 2019 కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రభావం:
ఈ బిల్లు కేంద్రీయ మండలి పునర్వ్యవస్థీకరణ కాలాన్ని ప్రస్తుతం ఉన్నటువంటి ఒక సంవత్సర కాలం నుండి రెండు సంవత్సరాల కు పెంచదలుస్తోంది. తద్వారా గవర్నర్ల బోర్డు పదవీకాలాన్ని మరొక సంవత్సరం పాటు పొడిగించేందుకు వీలవుతుంది. ఈ పొడిగింపు 2019 మే నెల 17వ తేదీ నుండి వర్తిస్తుంది.
ఇది కేంద్రీయ హోమియోపతి మండలి అధికారాలను వినియోగించుకోవడానికి, విధుల ను నిర్వహించడానికి సహాయకారి కాగలదు.
అమలు:
ఈ బిల్లు హొమియోపతి సెంట్రల్ కౌన్సిల్  ఆర్డినెన్సు, 2019 స్థానం లోకి రానుంది. దీనితో గవర్నర్ల బోర్డు పదవీకాలం మరొక సంవత్సరం పాటు పొడిగింపబడుతుంది.
పూర్వరంగం:
మండలి ని పునర్ వ్యవస్థీకరించేటంత వరకు కేంద్రీయ హొమియోపతి మండలి వ్యవహారాల బాధ్యత ను హోమియోపతి వైద్య విధానం లో పేరొందిన నిపుణులు, అర్హులైన హోమియోపతి వైద్యులు, ప్రముఖ పరిపాలకుల తో కూడిన గవర్నర్ల బోర్డు కు అప్పగించడం జరిగింది. హోమియోపతి రాష్ట్ర రిజిస్టర్లు నవీకరించకపోవడం, అదే కాలం లో సాధారణ ఎన్నికల కారణం గా సంవత్సరం లోపు కేంద్రీయ హోమియోపతి మండలి పునర్వ్యవస్థీకరణ జరగకపోవడం తో మండలి పదవీకాలాన్ని పొడిగించడం జరిగింది.
(
ప్రధాన మంత్రి కార్యాలయం
పరీక్ష పే చర్చ ను గురించినసూత్రాలు మరియు కార్యకలాపాల తాలూకు భండారాన్ని గురించి వెల్లడించిన ప్రధాన మంత్రి
పరీక్షల ఒత్తిడి ని తగ్గించడం లో సహాయకారి కాగల పరీక్ష పే చర్చ ను గురించిన సూత్రాలు మరియు కార్యకలాపాల తాలూకు భండారాన్ని గురించి ప్రధాన మంత్రి శ్రీ నరేంద్ర మోదీ వెల్లడించారు.
ప్రధాన మంత్రి ఒక ట్వీట్ లో -
‘‘ఇది పరీక్షల కాలం మరి మన #ExamWarriors పరీక్షల సంబంధి సన్నాహాల లో తలమునకలు గా ఉన్నారు. పరీక్షల ఒత్తిడి ని తగ్గించడం లో మరియు పరీక్షల ను ఉత్సవం లా జరుపుకోవడం లో సహాయకారి కాగల పరీక్ష పే చర్చ ను గురించిన సూత్రాలు మరియు కార్యకలాపాల తాలూకు భండారాన్ని గురించి శేర్ చేస్తున్నాను. ఇదుగో చూడండి.. ’’
అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ప్రతి 10 లక్షల జనాభాలో అతి తక్కువ కోవిడ్ మరణాలు భారత్ లోనే
గడిచిన 14 రోజుల్లో మరణాలు 1100 లోపే
22 రాష్ట్రాల్లో ప్రతి 10 లక్షలమందిలో మృతులు జాతీయ సగటు కంటే తక్కువ
భారతదేశంలో ప్రతి పది లక్షల జనాభాలో మృతుల సంఖ్య తక్కువ స్థాయిలో కొనసాగుతోంది. ప్రస్తుతం అది 81 కి పరిమితమైంది.
అక్టోబర్ 2 నుంచి వరుసగా రోజుకు 1100 లోపు మరణాలు నమోదవుతూ వస్తున్నాయి.
ఈ ఫలితాలకు తోడుగా 22 రాష్టాలు, కేంద్రపాలిత ప్రాంతాలు మెరుగైన పనితీరు కనబరుస్తున్నాయి. జాతీయ సగటు కంటే ఈ రాష్ట్రాలలో ప్రతి పది లక్షల జనాభాకు మరణాల సంఖ్య తక్కువగా నమోదవుతూ వస్తోంది.
కోవిడ్ బాధితులలో మరణాల సంఖ్య గణనీయంగా తగ్గుతూ వస్తోంది. ప్రస్తుతం అది 1,52% గా నమోదైంది. ఇది 2020 మార్చి 22 నుంచి నమోదైన శాతంలో అత్యంత కనిష్టం.
కోవిడ్ నిర్వహణ, స్పందన విధానంలో భాగంగా కేంద్ర ప్రభుత్వం కోవిడ్ ను నియంత్రించటంతో బాటు తీవ్ర లక్షణాలున్న బాధితులకు మెరుగైన చికిత్స అందించటం ద్వారా మరణాలు తగ్గించటం మీద దృష్టి సారించింది. కేంద్ర ప్రభుత్వానికి తోడుగా రాష్ట్రాలు, కేంద్ర పాలిత ప్రాంతాలు సమన్వయంతో చేసిన కృషి ఫలితంగా దేశవ్యాప్తంగా వైద్య సౌకర్యాలు మెరుగు పడ్డాయి. ప్రత్యేకంగా కోవిడ్ కోసం 2212 ఆస్పత్రులు నాణ్యమైన సేవలందించాయి. ప్రామాణిక చికిత్సావిధానాలతో కేంద్ర ప్రభుత్వం మార్గదర్శకాలు జారీచేసింది. ఆ విధంగా చికిత్స కోసం విధి విధానాలు అందుబాటులోకి వచ్చాయి. ప్రభుత్వ, ప్రైవేట్ ఆస్పత్రులు అందించే చికిత్సకు ఒక ప్రామాణికత వచ్చింది.
వ్యాధి తీవ్రత ఎక్కువగా ఉన్న బాధితుల చికిత్సకోసం ఐసియు డాక్టర్ల సామర్థ్యం పెంచటానికి ఒక విశిష్టమైన కార్యక్రమం చేపట్టటం ద్వారా మరణాలు తగ్గించగలిగారు. న్యూ ఢిల్లీ లోని ఎయిమ్స్ ఈ-ఐసియు ప్రారంభించి వారానికి రెండు సార్లు మంగళ, శుక్రవారాల్లో టెలీ/వీడియో సంప్రదింపులకు ఏర్పాటు చేసింది. ఆయా అంశాలలో నిపుణులైన డాక్టర్లు దేసవ్యాప్తంగా ఉన్న ప్రభుత్వ ఆస్పత్రుల ఐసియు లలో చికిత్స అందిస్తున్న డాక్టర్లకు సలహాలు ఇస్తూ వచ్చారు. ఈ విధమైన సెషన్లు 2020 జులై 8న మొదలయ్యాయి.
ఇప్పటి వరలు 23 టెలీ సెషన్లు జరగగా 34 రాష్ట్రాలు, కేంద్రపాలిత ప్రాంతాలకు చెందిన 334 సంస్థలు వీటిలో పాల్గొని లబ్ధి పొందాయి. కొత్తగా కోవిడ్ పాజిటివ్ కేసులు నమోదు కావటాన్ని మించి కోలుకుంటున్నవారి సంఖ్య ఎక్కువగా ఉండే పరిస్థితి సాగుతున్నది. గడిచిన 24 గంటలలో 70,338 మంది కోలుకోగా, 63,371 కొత్త కేసులు నమోదయ్యాయి. ఇప్పటిదాకా మొత్తం కోలుకున్నవారి సంఖ్య 64,53,779 గా నమొదైంది. కోలుకున్నవారికీ, చికిత్సలో ఉన్నవారికీ మధ్య అంతరం 56 లక్షలు దాటింది. చికిత్సలో ఉన్నవారికంటే కోలుకున్నవారు 8 రెట్లు ఎక్కువగా ఉన్నారు.
చికిత్స పొందుతూ ఉన్నవారి సంఖ్య క్రమంగా తగ్గుతూ వస్తోంది. ప్రస్తుతం మొత్తం కేసుల్లో 10.92% మంది మాత్రమే. అంటే 8,04,528 మంది మాత్రమే చికిత్సలో ఉన్నారు.క్కువమంది కోలుకుంటూ ఉండటంతో జాతీయ స్థాయిలో కోలుకున్నవారి శాతం 87.56% చేరింది. తాజాగా కోలుకున్నవారిలో 78% మంది 10 రాష్ట్రాలలోనే కేంద్రీకృతమై ఉన్నారు. మహారాష్ట్ర ఒక్కటే గరిష్టంగా ఒక్క రోజులో 13,000 కు పైగా కోలుకున్నవారిని నమోదు చేసింది.
కొత్తగా నమోదైన కేసులలో 79% కేవలం 10 రాష్ట్రాలకు చెందినవే కావటం కూడా గమనార్హం. అత్యధికంగా 10,000 కు పైగా కేసులు నమోదైన మహారాష్ట్ర ఆ జాబితాలో మొదటి స్థానంలో ఉండగా 8,000 కు పైగా కేసులతో కర్నాటక రెండో స్థానంలో ఉంది.
గడిచిన 24 గంటలో 895 కోవిడ్ మరణాలు నమోదయ్యాయి. వీటిలో 82% మరణాలు 10 రాష్ట్రాలనుంచే ఉన్నాయి. అవి మహారాష్ట్ర, కర్నాటక, పశ్చిమ బెంగాల్, తమిళనాడు, చత్తీస్ గఢ్, ఆంధ్రప్రదేశ్, ఉత్తరప్రదేశ్, పంజాబ్, ఒడిశా, ఢిల్లీ. దాదాపు 37% పైగా మరణాలు  మహారాష్ట్రలోనే నమోదయ్యాయి.
13 రాష్ట్రాలు, కే<ద్రపాలిత ప్రాంతాలలో ప్రతి పది లక్షలమందిలో జాతీయ సగటు కంటే ఎక్కువ మరణాలు నమోదయ్యాయి.